### Beslutninger

Byrådet kunne ikke tiltræde forslaget i byrådets møde den 24. april 2024 i overensstemmelse med erklæring fra Klima- og Bæredygtighedsudvalget af 17. april 2024.

###

Klimakrisen er vor tids største udfordring, hvilket vi anerkender i [adresse] og hvorfor vi har gjort arbejdet med at finde løsninger til en tværgående indsats på tværs af magistratsafdelinger. Et vildt problem som kræver vilde løsninger.

En stor del af udfordringen – og løsningen – findes i vores byggeri og de mange lokalplaner vi løbende forholder os til i byrådssalen.

Ved enhver lokalplanvedtagelse som gør en given forandring mulig, er der en klimamæssig konsekvens. Om den er lille eller stor, afhænger af omfanget og arten af de arbejder som muliggøres indenfor lokalplanafgrænsningen.

Et af formålene med lokalplaner er at give borgerne og byrådet mulighed for at vurdere konkrete tiltag i sammenhæng med omgivelserne og den øvrige planlægning i kommunen. For byrådet som skal træffe beslutning i lokalplansagerne er det imidlertid ikke muligt på baggrund af den forelagte lokalplan at afgøre, hvor stor klimabelastningen er i den konkrete sag – oplysningerne fremgår nemlig ikke entydigt i lokalplanerne.

Forslagsstillerne ønsker derfor med nærværende forslag at øge opmærksomheden på klimabelastningen af de arbejder som muliggøres med enhver given lokalplan, og bidrage til at øge byrådets vidensgrundlag forud for en endelig stillingtagen til et projekt, uanset til om der er tale om et stort infrastrukturprojekt eller en mindre boligbebyggelse.

Således ønsker vi at klimabelastningen for et givent lokalplanforslag visualiseres i både tal og grafik som en andel af den samlede klimabelastning fordelt på henholdsvis [adresse] som koncern og [adresse] som kommune/samfund, baseret på de kendte krav til maksimale emissioner for de givne bygge- og anlægsprojekter der er mulige indenfor lokalplanafgrænsningen. Oplysningerne integreres i lokalplanen så det tydeligt kan afkodes i hvilket omfang en lokalplan udgør en potentielt væsentlig eller mindre væsentlig klimabelastning. Det er ønsket at Magistratsafdelingen for Teknik & Miljø bidrager til at udarbejde en enkel syntaks og letforståelig grafisk form til herfor.

Forslagsstillerne ønsker det samtidigt belyst om:

- planloven rummer mulighed for at integrere oplysninger visualiseret som foreslået, og hvis ikke det er, hvilken tilnærmet løsning det da alternativt vil være muligt at integrere i lokalplanerne.

- der er administrative og økonomiske forhold forbundet med forslaget.

Udvalg: Klima- og Bæredygtighedsudvalget

Dato: 17-04-2024

Ellen Klausen: 2

Bob Kjær, Helle Johnsen, Jarl Gregersen, Mike Jensen og Poul Jakobsen kunne ikke tiltræde beslutningsforslaget.

Udvalget anerkendte intentionen med forslaget, men tog Teknik og Miljøs oplæg til efterretning, og at beslutningsforslaget er favnet af allerede igangværende indsatser i Teknik og Miljø, som udspringer af hhv. budget 2024 og arbejdet med det vilde problem.

Ester Olesen var forhindret i at deltage i udvalgets behandling af sagen.

### Sagsforløb

Udvalg: [adresse]

Dato: 21-02-2024

Ellen Klausen: 22

Fremsendes til Klima- og Bæredygtighedsudvalget i henhold til beslutning i byrådets møde den 21. februar 2024.